CELEX: 62013TB0044
Language: sk
Date: 2013-04-25 00:00:00
Title: Vec T-44/13 R: Uznesenie predsedu Všeobecného súdu z  25. apríla 2013 — AbbVie/EMA [ „Predbežné opatrenie — Prístup k dokumentom — Nariadenie (ES) č. 1049/2001 — Dokumenty držané EMA obsahujúce informácie poskytnuté podnikom v rámci jeho žiadosti o povolenie na uvedenie lieku na trh — Rozhodnutie sprístupniť dokumenty tretej osobe — Návrh na odklad výkonu — Naliehavosť — Fumus boni iuris — Zváženie záujmov“ ]

29.6.2013   
            
            
               SK
            
            
               Úradný vestník Európskej únie
            
            
               C 189/24
            
         Uznesenie predsedu Všeobecného súdu z 25. apríla 2013 — AbbVie/EMA
   (Vec T-44/13 R)
   (Predbežné opatrenie - Prístup k dokumentom - Nariadenie (ES) č. 1049/2001 - Dokumenty držané EMA obsahujúce informácie poskytnuté podnikom v rámci jeho žiadosti o povolenie na uvedenie lieku na trh - Rozhodnutie sprístupniť dokumenty tretej osobe - Návrh na odklad výkonu - Naliehavosť - Fumus boni iuris - Zváženie záujmov)
   2013/C 189/51
   Jazyk konania: angličtina
   
      Účastníci konania
   
   
      Žalobkyne: AbbVie, Inc. (Wilmington, Delaware, Spojené štáty) a AbbVie Ltd (Maidenhead, Spojené kráľovstvo) (v zastúpení: P. Bogaert, G. Berrisch, avocats, B. Kelly, G. Castle, solicitor, D. Anderson, QC, a D. Scannell, barrister)
   
      Žalovaná: Európska agentúra pre lieky (EMA) (v zastúpení: T. Jablonski, N. Rampal Olmedo a A. Spina, splnomocnení zástupcovia)
   
      Predmet veci
   
   Návrh smerujúci v podstate k odkladu výkonu rozhodnutia EMA EMA/748792/2012 zo 14. januára 2013 o sprístupnení niektorých dokumentov podľa nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331) týkajúcich sa informácií poskytnutých v rámci žiadosti o povolenie na uvedenie lieku Humira určeného na liečbu Crohnovej choroby na trh tretej osobe
   
      Výrok
   
   
               1.
            
            
               Výkon rozhodnutia Európskej agentúry pre lieky (EMA) zo 14. januára 2013 EMA/748792/2012 o sprístupnení niektorých dokumentov podľa nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331) týkajúcich sa klinických štúdií M02 404, M04 691 a M05 769 poskytnutých v rámci žiadosti o povolenie na uvedenie lieku Humira určeného na liečbu Crohnovej choroby na trh tretej osobe sa odkladá.
            
         
               2.
            
            
               EMA sa ukladá povinnosť nesprístupniť dokumenty uvedené v bode 1 tohto výroku.
            
         
               3.
            
            
               O trovách konania sa rozhodne neskôr.